*SPOROČILO ZA MEDIJE*

*26. Zlati boben*

*5. avgust 2019*

**26. Zlati boben najavlja preliminarni program**

**26. mednarodni festival kreativnosti Zlati boben, ki bo s sloganom *Kreativnost poganja spremembe* potekal med 17. in 18. oktobrom 2019 v Portorožu, razkriva preliminarni program.**

**Za prijavo na uradno tekmovanje festivala, ki se nahaja tudi na lestvici WARC, pa tudi za prijavo osebne udeležbe po ceni za zgodnje ptice, je na voljo še 8 dni, rok za oboje je 13. avgust. Mladi kreativci imajo medtem še dober mesec dni časa, da se odločijo za sodelovanje na tekmovanju s temo "Slovenija, dežela čistih in zdravih vod.", ki je odprto do 10. septembra.**

Z majhnimi spremembami v dolžini programa ter hitrejšimi in bolj dinamičnimi formati vsebin, se festival želi približati udeležencem, ki živijo in delajo v vedno hitrejšem in bolj dinamičnem svetu. Tekom dveh festivalskih dni bo gostil nekaj manj kot 40 mednarodnih govorcev, ki se bodo osredotočili na pozitivne spremembe na mnogih različnih področjih, na katerih delujejo, in so pomembne, da lahko začnemo usmerjati našo pozornost k oglaševanju za boljši jutri.

Glavni govornik 26. festivala Zlati boben bo eden izmed filozofov zgodnjega 21. stoletja z največjim številom objavljenih del, [**Slavoj Žižek**](https://goldendrum.com/si/speakers/slavoj-zizek), pridružili pa se mu bodo še številni drugi izjemni govorci.  
Bobnarji bodo imeli priložnost prisluhniti [**Andrei Henao**](https://goldendrum.com/si/speakers/andrea-henao), direktorici 360 Agency Berlin in 360 Agency Europe, prve trajnostno usmerjene oglaševalske agencije na svetu, ki po vsem svetu podpira izključno trajnostno naravnane blagovne znamke. [**Dawid Szczepaniak**](https://goldendrum.com/si/speakers/dawid-szczepaniak), izvršni kreativni direktor in partner pri VMLY & R Poljska, bo skupaj z umetniško direktorico [**Ewelino Wojtyczko**](https://goldendrum.com/si/speakers/ewelina-wojtyczka) predstavil kampanjo za revijo [“The Last Ever Issue”](https://www.youtube.com/watch?v=VBoW8JSt0-8), ki je prejela prvega steklenega kanskega leva za Poljsko in je lep prikaz, kako lahko kreativnost vpliva na spremembo kulture.

Med drugimi agencijskimi strokovnjaki so tudi: [**André Felix**](https://goldendrum.com/si/speakers/andre-felix), izvršni kreativni direktor lizbonske agencije Wunderman Thompson, ki nam bo predstavil koncept figital, gre za prepletanje fizičnega in digitalnega v naših mislih in v vsakdanjem življenju. Pojasnil bo, kako ga lahko uporabimo za povezovanje digitalnega in resničnega sveta, ter tako ustvarimo tesnejšo in učinkovitejšo izkušnjo s strankami v fizičnem svetu. [**Luis Castillo**](https://goldendrum.com/si/speakers/luis-castillo), soustanovitelj in glavni izvršni direktor španskega NeuroDigital Technologies, je s sodelavci lansiral izdelke kot so Gloveone in Avatar VR, sedaj pa vodi revolucijo otipljive navidezne resničnosti, kot smo jo lahko videli tudi v večkrat nagrajenem projektu [Touching Masterpieces](https://goldendrum.com/showcase/E59003GD18-touching-masterpieces). [**Krešimir Macan**](https://goldendrum.com/si/speakers/kresimir-macan), svetovalec za komuniciranje in lastnik agencije Manjgura, je ugledni hrvaški komunikacijski in poslovni svetovalec, specializiran za krizno upravljanje, strateško komuniciranje v politiki in na družbenih omrežjih. Pojasnil bo, zakaj so odnosi z javnostmi tako popularni, kje je njihovo mesto v digitalizirani sedanjosti in prihodnosti, in zakaj so morda sedaj vplivnejši in ustvarjalnejši kot kdaj koli prej. [**Shailin Dhar**](https://goldendrum.com/si/speakers/shailin-dhar), glavni izvršni direktor in soustanovitelj ameriškega podjetja Method Media Intelligence s sodelavko [**Kirsten Jamieson**](https://goldendrum.com/si/speakers/kirsten-jamieson), direktorico oddelka Upravljanje s strankami, dela na področju standardizacije in preglednosti oglaševanja, na Zlatem bobnu pa bosta govorila o reševanju oglaševalskih prevar.

O ustvarjalnih blagovnih znamkah: [**Evgeniya Chernetskaya**](https://goldendrum.com/si/speakers/evgeniya-chernetskaya), direktorica trženja za Srednjo in Vzhodno Evropo ter Centralno Azijo, ki vodi skupino tržnikov skozi radikalno spreminjajoče se trženjsko okolje v dobi digitalne transformacije. Sodeluje s programom za trajnostni razvoj She Exports in spodbuja ženske na vodstvenih položajih pri izvrševanju ciljev ekonomske rasti, ki sta jih vzpostavila OZN in STO. [**Jeannette Liendo**](https://goldendrum.com/si/speakers/jeannette-liendo), podpredsednica oddelka za trženje in tržno komuniciranje vodi marketing za blagovne znamke, potrošnike in poslovanje za Mastercard po vsej Evropi, s poudarkom na zagotavljanju integriranih in izkustvenih marketinških rešitev, ki vodijo posel, povečujejo ugled in oblikujejo industrijo v vseh skupinah.

Ustvarjalnost je v svojem bistvu zelo široka tema: [**Michał Marczak**](https://goldendrum.com/si/speakers/michal-marczak), na filmskem festival Sundance nagrajeni poljski režiser, je sodeloval z blagovnimi znamkami kot so Sprite, Ikea, Johnnie Walker in Coca-Cola, pa tudi z glasbeniki kot so Tom Yorke in Radiohead. Za svoj zadnji film »All these sleepless nights« je bil nagrajen na filmskem festivalu Sundance. Z [**Anno Różalsko**](https://goldendrum.com/si/speakers/anna-rozalska), soustanoviteljico in glavno izvršno direktorico poljske agencije Match & Spark, bo spregovoril o svojih izkušnjah s filmom, glasbenimi videi in industrijo oglasov, začinjenimi z anekdotami o delu z velikimi imeni.

Pogled znanstvenika: [**profesor Bogdan Draganski**](https://goldendrum.com/si/speakers/professor-bogdan-draganski) z Univerzitetne bolnišnice v Lozani deluje kot direktor Neuroimaging Laba LREN na Univerzi v Lozani v Švici, kjer je dejaven na področju zdravja in bolezni možganov s poudarkom na identifikaciji slikovnih biomarkerjev pri možganskih motnjah kot pomoč pri razvoju novih terapevtskih pristopov k demenci. V svojem govoru se bo osredotočil na obstoječe znanje, katerega namen je pojasniti kreativnost z nevroznanstvenega vidika.

**In še številni drugi: govorce 26. Zlatega bobna si lahko ogledate** [**tukaj**](https://goldendrum.com/si/program/thursday)**.**

**Povabilo mladim bobnarjem**

Slovenska turistična organizacija in festival Zlati boben vabita mlade bobnarje, da se pridružijo tradicionalnemu natečaju za najboljši in najbolj ustvarjalni plakat na temo [**"Slovenija, dežela čistih in zdravih vod."**](https://goldendrum.com/competition/young-drummers-competition) Avtor **najboljšega plakata ali serije plakatov bo prejel nagrado v višini 3.000 EUR. Ustvarjalci, mlajši od 30 let iz 57 držav, se lahko prijavijo do 10. septembra 2019.**

Prijave mladih bobnarjev bo ocenjevala petčlanska žirija pod vodstvom [**Davida Rolfeja**](https://goldendrum.com/si/competition/juries/speaker/david-rolfe), izvršnega podpredsednika, direktorja integrirane produkcije pri BBDO v New Yorku. Pridružili se mu bodo še: [**Boogie**](https://goldendrum.com/si/competition/juries/speaker/boogie), fotograf (Srbija / ZDA), [**Martin Ježek**](https://goldendrum.com/si/competition/juries/ydc-jury/martin-jezek), vodja podatkov, strategije in kreativnosti pri MSL Kindred (Češka), [**Milka Pogliani**](https://goldendrum.com/si/competition/juries/ydc-jury/milka-pogliani), kreativna svetovalka in svetovalka ter nekdanja predsednica Evropskega kreativnega sveta EMEA, predsednica in izvršna kreativna direktorica pri McCann Worldgroup (Italija) in [**Ana Savšek**](https://goldendrum.com/si/competition/juries/ydc-jury/ana-savsek), vodja vsebinskega marketinga pri Slovenski turistični organizaciji.

**KLJUČNI DATUMI**

ROK ZA PRIJAVO DEL:  **13. avgust 2019 ob 24.00**

ROK ZA PRIJAVO DEL ZA TEKMOVANJE MLADIH BOBNARJEV: **10. september 2019 ob 24.00**

ROK ZA ZGODNJO PRIJAVO OSEBNE UDELEŽBE:  **13. avgust 2019 do 24.00**

JAVNA OBJAVA DEL V OŽJEM IZBORU: **sreda, 16. oktober 2019 tekom dneva**

SLAVNOSTNA PODELITEV NAGRAD:  **petek, 18. oktober 2019 ob 20.30**

26. FESTIVAL ZLATI BOBEN: **17.-18. oktober 2019**

Več o Festivalu Zlati boben: <https://goldendrum.com/si>

Preliminarni program: <https://goldendrum.com/si/program/thursday>

Priročnik za prijavo del (ENG): [/files/13101/26goldendrumentryhandbook.pdf](https://goldendrum.com/files/13101/26goldendrumentryhandbook.pdf)

Dostop do spletnega sistema za prijavo del in osebne udeležbe: <https://engine.goldendrum.com/?lng=slv>

Registracija za medijsko akreditacijo: <https://engine.goldendrum.com/accreditation?lng=slv>

Priročnik za medije (ENG): [/files/13101/26gdmediakit.pdf](https://goldendrum.com/files/13101/26gdmediakit.pdf)

Gradivo za medije: [/press/gradivo-za-medije/](https://goldendrum.com/si/press/media-materials)

**Dodatne informacije**

Kristina Bogataj

Direktorica komunikacij festivala Zlati boben

E: [kristina.bogataj@goldendrum.com](mailto:kristina.bogataj@goldendrum.com)

M: 00 386 40 898 090

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O Zlatem bobnu**

Festival Zlati boben je luč sveta ugledal leta 1993 s preprosto idejo združevanja kreativcev iz različnih, takrat pogosto opredeljenih držav Nove Evrope. Festival slavi duh kraja in splošno odličnost ustvarjalnosti. Želi navdihniti in opolnomočiti kreativno razmišljanje ter sprožiti pozitivne spremembe na več različnih načinov, med drugim tudi s pomočjo tekmovalnega in kongresnega programa. S sloganom Kreativnost poganja spremembe se festival Zlati boben osredotoča na oglaševanje za boljši jutri. Festival je bil izbran kot eden izmed osmih regionalnih festivalov vključenih v WARC Rankings.

**O MSL**

MSL je mreža za odnose z javnostmi in integrirano komunikacijo skupine Publicis, ki velja za eno največjih na svetu. Zagotavlja strateško svetovanje in ustvarjalno razmišljanje, hkrati pa se zavzema za interese svojih naročnikov prek neustrašnih in pronicljivih kampanj, ki se ukvarjajo z več vidiki in celostnim razmišljanjem za izgradnjo vpliva in učinka. Z več kot 3.100 zaposlenimi v več kot 107 pisarnah po vsem svetu, je MSL ena največjih mrež za odnose z javnostmi v Evropi in tudi najhitreje rastoča mreža na Kitajskem in v Indiji.